শেরেবাংলা নগর থানার থানার ডিউটি অফিসার এসআই সাদেকুল জানান, মা ও ছেলেকে ইন্দিরা রোডের বাড়িতেই জবাই করে হত্যা করা হয়েছে। তারা চারতলা ভবনের মালিক। বাড়ির ওপর তলার বেশিরভাগ ফ্ল্যাট বিক্রি করে দেয়া হয়েছে। বাড়ির নিচতলায় মা ও মেয়ে থাকতেন। বাসার বেডরুমে হাত-পা শিকল দিয়ে বাঁধা অবস্থায় পাওয়া যায় ভ্যালেন্টাইন রোজারিও মিল্টনের লাশ। বাসার ড্রয়িং  রুমের মেঝেতে চাদর পেঁচানো অবস্থায় পাওয়া যায় তার মা ভার্জিনিয়া রোজারিওর রক্তাক্ত লাশ। তার মুখ মাফলার দিয়ে বাঁধা ছিল।